
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 17
                                                                17 februarie 2026
                          privind prelungirea liniei de credit contractată de către S.C. Ecoserv Sig S.R.L. 


Consiliul Local al Municipiului Sighișoara, întrunit în ședință extraordinară,
 
Luând act de proiectul de hotărâre, înregistrat cu nr. 4.952/05.02.2026 și la Consiliul Local Sighișoara cu nr. 5.573/09.02.2026, de referatul de aprobare, înregistrat cu nr. 4.951/05.02.2026, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere Hotărârea Consiliului Local Sighișoara nr. 49/31.03.2011, modificată și completată prin Hotărârea Consiliului Local Sighișoara nr. 105/08.06.2011, prin care s-a aprobat înfiinţarea S.C. Ecoserv Sig S.R.L., prin reorganizarea Serviciului Public de Gospodărie;

Ținând cont de Hotărârea Consiliului Local Sighișoara nr. 76/25.04.2012 privind aprobarea delegării gestiunii directe pentru unele servicii de utilităţi publice către S.C. Ecoserv Sig S.R.L., completată prin Hotărârea Consiliului Local Sighișoara nr. 93/31.05.2012 şi modificată prin Hotărârea Consiliului Local Sighișoara nr. 54/28.03.2013;

Luând în considerare și Hotărârea Consiliului Local Sighișoara nr. 242/29.09.2022, modificată și completată prin Hotărârea Consiliului Local Sighișoara nr. 122/30.05.2023, prin care s-a aprobat delegarea gestiunii prin atribuire directă a unor activități specifice serviciului public de salubrizare al Municipiului Sighișoara către S.C. Ecoserv Sig S.R.L.;

Văzând că, în conformitate cu prevederile Actului constitutiv al societății, actualizat prin Hotărârea Adunării Generale a Asociaților nr. 25/18.08.2025, Consiliul Local Sighișoara are calitatea de asociat unic al S.C. Ecoserv Sig S.R.L., având în acest sens prerogativele stabilite în sarcina sa de legislația în vigoare;

Având în vedere prevederile art. 31 lit. s) din Actul constitutiv al societății, actualizat prin Hotărârea Adunării Generale a Asociaților nr. 25/18.08.2025, potrivit căruia contractarea de împrumuturi bancare, acordarea de garanții și realizarea investițiilor trebuie supuse spre aprobare Consiliului Local al Municipiului Sighișoara;
Ținând cont de prevederile art. 8 alin. (3) lit. „g” din Legea nr. 51/2006, Legea serviciilor comunitare de utilități publice, republicată, cu modificările şi completările ulterioare; 


Având în vedere prevederile Ordonanței de Urgență a Guvernului nr. 109/2011 privind guvernanţa corporativă a întreprinderilor publice, cu modificările şi completările ulterioare, cu precădere cele ale art. 2 pct. 2 lit. b) și art. 2 pct. 3 lit. b);

Văzând prevederile Legii nr. 31/1990 privind societățile, republicată, cu modificările și completările ulterioare;

Având în vedere prevederile Legii nr. 273/2006 privind finanțele publice locale, cu modificările și completările ulterioare;

Văzând prevederile Ordonanței Guvernului nr. 26/2013 privind întărirea disciplinei financiare la nivelul unor operatori economici la care statul sau unităţile administrativ - teritoriale sunt acţionari unici ori majoritari sau deţin direct ori indirect o participaţie majoritară, cu modificările şi completările ulterioare;

Având în vedere prevederile art. 1.166 și următoarele din Legea nr. 287/2009 privind Codul civil, republicat, cu modificările şi completările ulterioare;

Văzând prevederile Hotărârii Consiliului Local Sighișoara nr. 2/30.01.2025 privind aprobarea contractării unei linii de credit de către S.C. Ecoserv Sig S.R.L.;


Luând în considerare avizul cu nr. 2/26.01.2026, prin care Consiliul de Administrație al S.C. Ecoserv Sig S.R.L. a avizat favorabil prelungirea liniei de credit cu o perioadă de 12 luni;

Având în vedere Hotărârea Adunării Generale a Asociaților a S.C. Ecoserv Sig S.R.L. cu nr. 2/05.02.2026, prin care s-a aprobat prelungirea liniei de credit în valoare de 1.500.000 lei, contractată de la BRD - Groupe Societe Generale, cu o perioadă de 12 luni, respectiv pentru perioada februarie 2026 - februarie 2027;
Având în vedere Raportul de specialitate al S.C. Ecoserv Sig S.R.L. cu nr. 339/04.02.2026, înregistrat la Municipiul Sighișoara cu nr. 4.950/05.02.2026, prin care se propune prelungirea liniei de credit contractată de către S.C. Ecoserv Sig S.R.L.;

Având în vedere avizele favorabile ale tuturor comisiilor pe domenii de specialitate;

În temeiul art. 129 alin. (2) lit. a), lit. b), alin. (3) lit. d), alin. (4) lit. b), alin. (7) lit. p), lit. s),  alin. (14), art. 139 alin. (1) și alin. (3) lit. b) și a art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare,

    H O T Ă R Ă Ș T E:

Art. 1. Se aprobă prelungirea liniei de credit în valoare de 1.500.000 lei, contractată de către S.C. Ecoserv Sig S.R.L. de la BRD - Groupe Societe Generale, pe o perioadă de 12 luni, respectiv pentru perioada februarie 2026 - februarie 2027.
Art. 2. Se aprobă garantarea liniei de credit contractată și a cărei prelungire s-a aprobat, conform art. 1 din prezenta hotărâre, cu ipotecă asupra conturilor deschise de către S.C. Ecoserv Sig S.R.L. la bancă precum și cu ipotecă asupra universalității de creanțe, inclusiv creanțele de încasat de către societate din contractele de delegare de gestiune încheiate cu Municipiul Sighișoara.

Art. 3. Se mandatează domnul Maior Gheorghe, director al S.C. Ecoserv Sig S.R.L. să semneze contractele de credit și de garanție, precum și toate documentele necesare prelungirii și derulării liniei de credit contractată, aprobată conform art. 1 din prezenta hotărâre.
Art. 4. Cu ducerea la îndeplinire a prevederilor prezentei hotărâri se încredințează directorul S.C. Ecoserv Sig S.R.L. și directorul economic al acestei societăți.
PREŞEDINTE DE ŞEDINŢĂ,
  

     Fintoc Lucian - Aurel       
                                                                                                         Contrasemnează pentru legalitate
                                    SECRETARUL GENERAL al municipiului,

                                                              Bizo Anca
(Prezenta s-a adoptat cu 15 voturi ”pentru” și 1 ”abținere”)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Compartimentul Buget, Contabilitate, Salarizare – Direcţia Economică;

  3 ex. S.C. Ecoserv Sig S.R.L. 

10 ex.

B.A. 

	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 17/17.02.2026

	Operațiuni efectuate
	Data
ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate
□ simplă         □ absolută
□ calificată

	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


